૧૯૮૩માં કોન્ફરન્સ સ્વરૂપે તૈયાર થયેલ ઉપક્રમ હાલ અનોખી સફળતાના શિખરો સર કરી રહ્યું છે. કિરણ બીર શેઠીની બાળકોને જીવનની મહત્વની વાતો શીખવવાની વાત વિશેનું વક્તવ્ય હોય કે ગરીબોના બાળકોને ભણાવવા માટે પ્રયત્ન કરનાર સુલેખા બોઝ હોય, સ્ત્રિઓના શારીરિક શોષણ સામે ઝુંબેશ ઉપાડનાર સુનિતા ક્રિષ્ણનની વાત હોય કે સ્ટીવ જોબ્સ જીવન કઈ રીતે તેની સ્ંપૂર્ણતામાં જીવવું એમ સમજાવતા હોય એ વિશેના વક્તવ્યને માણવા આ સુંદર વેબસાઈટ પર જઈ શકાય, વિડીયો માણી શકાય કે તેને લેખ સ્વરૂપે વાંચી પણ શકાય. અનોખી ભાત પાડતી આ સુંદર વેબસાઈટ ખૂબ પ્રેરણાદાયક અને જાણવાલાયક માહિતિઓનો ખજાનો છે. એક વખત અવશ્ય મુલાકાત લેવા જેવી જગ્યા. ૭૦૦થી વધુ આવાજ વક્તવ્યો અહીં તદ્દન મફત માણી શકાય છે, નવા વક્તવ્યો દર અઠવાડીયે ઉમેરાતા રહે છે.